*Приложение № 5*

**ПРОЕКТО - ДОГОВОР**

**№ Д-23-……../….......……. г.**

**за възлагане на сеч и извоз до временен склад и рампиране на**

**маркираната дървесина**

Днес ...................……г. в м. Селище, общ.Сърница, обл. Пазарджик, на основание чл. 35, ал.1 от Наредба за условията и реда за възлагане изпълнението на дейности в горските територии - държавна и общинска собственост, и за ползването на дървесина и недървесни горски продукти и Заповед № З-23- ……………………..г. на Директора на ТП ДГС „Селище” за определяне на изпълнител за Обект № …….. след проведен открит конкурс, се сключи настоящия договор между:

**1. *ТП „ДЪРЖАВНО ГОРСКО СТОПАНСТВО СЕЛИЩЕ”, ЕИК по БУЛСТАТ 2016195800210*** ИД по ДДС №BG 201619580, представлявано от инж. Любомир Малинов (ИД Директор) и Мехмед Карамолла (Главен счетоводител), наричано за краткост **ВЪЗЛОЖИТЕЛ**, от една страна

**и**

**2. “………………….”**  със седалище и адрес на управление: гр…………………, Област ……………., община …………………, ул.”……………..”№….. с ЕИК ……………………., представлявано от …………………………../Управител/, наричано за краткост ИЗПЪЛНИТЕЛ**,** за следното:

**І. ПРЕДМЕТ НА ДОГОВОРА**

1.1. **Възложителят** възлага, а **Изпълнителят** се задължава да извърши добив на дървесина, включваща **„Сеч в горски насаждения, разкройване по спецификация за размерите и качеството на асортименти дървесина, които се добиват и продават на територията на ЮЦДП, гр. Смолян, утвърдена със Заповед №З-01-639/11.10.2024г. на Директора на ЮЦДП, гр. Смолян (наричана по- нататък Спецификацията), извоз до временен склад и рампиране на маркирана дървесина от ГПП-2025 г., в териториалния обхват на дейност на ТП ДГС „Селище”.** ВЪЗЛОЖИТЕЛЯТ се задължава **да плати** на ИЗПЪЛНИТЕЛЯ **възнаграждение** за извършване на услугата.

1.2. Дървесината по т.1.1. е **в ОБЕКТ - № …………..** подотдел/и**: ………………………….** с произход:/семенен/,дървесен вид: ………………………, съгласно асортиментните ведомости и опис на маркираните и сортиментираните насаждения. Настоящият договор се сключва за обем от …………… /……………………/ пл.куб.м.

**1.3. Насажденията включени в обекта се предават на изпълнителя с издаването на позволително за сеч и изготвяне на предавателно-приемателен протокол. Изпълнителят е длъжен да се яви да получи позволително за сеч за конкретното насаждение най-късно три дни преди началния срок за сеч, определен за насаждението в т.1.4 от настоящия договор. Позволителното за сеч и протокола се изготвят в присъствието на лицензирания лесовъд, който ги подписва.**

1.4. (1) Насажденията включени в обекта се предават на ИЗПЪЛНИТЕЛЯ с издаването на позволително за сеч *(поотделно за всяко насаждение – чл. 52, ал. 5 от „Наредба № 8 от 5 Август 2011 г. за сечите в горите”)*, и изготвяне и подписване на придружаващ за тази цел **„Предавателно-приемателен протокол”,** най-късно до 10*(десет)* дни след датата на сключване на настоящия договор.

(2) **Позволителното за сеч** се издава от ВЪЗЛОЖИТЕЛЯ, съгласно чл.108, ал.1 от ЗГ на лице, **регистрирано** в публичния регистър на ИАГ за упражняване на лесовъдска практика *(във вр. с чл. 235 от ЗГ),* което е представител на ИЗПЪЛНИТЕЛЯ и получава екземпляр от същото. **Лицето, на което е издадено позволителното за сеч, упражнява контрол и взема мерки за предотвратяване и спиране на незаконни действия по извършването на добива на дървесина, както и за транспортирането на остатъците от сечта, по ред, определен с наредбата по** [**чл. 148, ал. 11**](http://web.apis.bg/p.php?i=462832#p17310725) **от ЗГ, до освидетелстване на сечището,** като спазва изискванията на чл.47 и чл.48 от Наредбата за сечите в горите, както и за изпълнение на технологичния план за добив на дървесина, съгласно чл.61 от същата Наредба.

(3) От деня на получаване на позволителното за сеч и извоз и съответния предавателно-приемателен протокол, определеното насаждение за сеч се счита за **предадено** от ВЪЗЛОЖИТЕЛЯ на ИЗПЪЛНИТЕЛЯ, и върху ИЗПЪЛНИТЕЛЯ преминава отговорността по осъществяване на **противопожарната охрана и охраната срещу неправомерна сеч в насаждението.**

(4) След приемане на сечището от ИЗПЪЛНИТЕЛЯ по ал.1, рискът от случайно похабяване на дървесината е за сметка на ИЗПЪЛНИТЕЛЯ. Рискът от случайно похабяване на дървесината е за сметка на ВЪЗЛОЖИТЕЛЯ преди издаване на позволително за сеч и след приемане на дървесината на временен склад по реда и начина указан в този договор.

(5) Рискът от случайно похабяване на дървесината е за сметка на ВЪЗЛОЖИТЕЛЯ след приемане на дървесината на временен склад по реда и начина указан в този договор.

**1.5. Срокове за изпълнение**

1.5.1. Срокът за сеч е **до …………….20… г**., при следната етапност в срок до:

|  |  |  |  |  |  |
| --- | --- | --- | --- | --- | --- |
| **обект** | **По тримесечия 2025г.** | | | | |
| **І-во тримесечие** | **ІІ-ро тримесечие** | **ІІІ-то тримесечие** | **ІV-то тримесечие** | **общо** |
| **……..** | ……. | …….. | …….. | ……. | **…………** |

1.5.2. Срокът за извоз е  **до ……………….. г.**

1.5.3. Крайният срок на договора е датата на освидетелстване на сечището и е **до …………… г.**

1.5.4. Посочените крайни срокове от настоящия договор могат да бъдат удължени, като в този случай страните по договора подписват допълнително споразумение за удължаването им.

**II.ЦЕНА И НАЧИН НА ПЛАЩАНЕ**

2.1.ВЪЗЛОЖИТЕЛЯТ дължи на ИЗПЪЛНИТЕЛЯ за извършените дейности по дърводобива, възнаграждение, както следва:

Цена за 1 пл.куб.м. както следва:

|  |  |  |  |  |
| --- | --- | --- | --- | --- |
| Категории дървесина Сортименти | Дървесен вид | Количество | договорена цена | Стойност |
| куб.м. | лв./куб.м. | общо, лв. |
| 1 | 2 | 3 | 4 | 5 |
| **Обект № ……….** |  |  |  |  |
| **Подотдел: …………….** |  |  |  |  |
| **Едра** |  |  |  |  |
| Трупи за бичене с диаметър на тънкия край над 50 см. | Бял бор |  |  |  |
| Трупи за бичене с диаметър на тънкия край над 30 до 49 см | Бял бор |  |  |  |
| Трупи за бичене с диаметър на тънкия край от 18 до 29 см | Бял бор |  |  |  |
| **Средна** |  |  |  |  |
| Трупи за бичене с диаметър на тънкия край от 15 до 17 см | Бял бор |  |  |  |
| Обли греди | Бял бор |  |  |  |
| Технологична дървесина | Бял бор |  |  |  |
| **Дребна** |  |  |  |  |
| Ритловици | Бял бор |  |  |  |
| Техн дървесина | Бял бор |  |  |  |
| **Дърва** |  |  |  |  |
| ОЗМ | Бял бор |  |  |  |
| Дърва за горене | Бял бор |  |  |  |
| **Всичко бял бор:** | Бял бор |  |  |  |
| **Едра** |  |  |  |  |
| Трупи за бичене с диаметър на тънкия край над 50 см. | Смърч |  |  |  |
| Трупи за бичене с диаметър на тънкия край над 30 до 49 см | Смърч |  |  |  |
| Трупи за бичене с диаметър на тънкия край от 18 до 29 см | Смърч |  |  |  |
| **Средна** |  |  |  |  |
| Трупи за бичене с диаметър на тънкия край от 15 до 17 см | Смърч |  |  |  |
| Обли греди | Смърч |  |  |  |
| Технологична дървесина | Смърч |  |  |  |
| **Дребна** |  |  |  |  |
| Ритловици | Смърч |  |  |  |
| Техн дървесина | Смърч |  |  |  |
| **Дърва** |  |  |  |  |
| ОЗМ | Смърч |  |  |  |
| Дърва за горене | Смърч |  |  |  |
| **Всичко смърч:** | Смърч |  |  |  |
| **Общо за подотдела** |  |  |  |  |
| **Общо за обект № …………….** |  |  |  |  |

Общо за обекта ………. **лв.** (………………………..…………………….) без ДДС.

2.1.1. Към стойността по предходната алинея се начислява законно установения размер на данък добавена стойност.

2.1.2. Възложителят може да заявява асортименти, различни от посочените в Спецификацията дължини, след писмено уведомление до изпълнителя и постигната договореност със същия.

2.2. Заплащането на дейността, предмет на договора се извършва на база действително добити количества дървесина след приемане на работата на ИЗПЪЛНИТЕЛЯ, за което се изготвя двустранен приемателно-предавателен протокол за приета на временен склад добита дървесина(отсечена, разкроена, извозена до временен склад, кубирана и рампирана).

2.3. Плащането се извършва в 10-дневен срок от приемането по т.2.2. след представена от ИЗПЪЛНИТЕЛЯ в деловодството на ТП ДГС „Селище” фактура, с придружително писмо с входящ номер.

2.4. Плащането на цената се извършва по банков път – по сметка на ИЗПЪЛНИТЕЛЯ:

**BG .................................; BIC:................... при...................... гр................**

2.5. Ако при сечта или извоза по вина на ИЗПЪЛНИТЕЛЯ бъдат повалени или повредени по начин, който налага тяхното отсичане немаркирани дървета, същите се отсичат и извозват от ИЗПЪЛНИТЕЛЯ след маркиране и изготвяне на необходимата документация и се намалят от договорената с настоящия договор цена за добив.

2.6. Ако по време на сечта или извоза в резултат на стихийни бедствия бъдат повалени или повредени немаркирани дървета, по начин, който налага тяхното отсичане същите се отсичат и извозват от ИЗПЪЛНИТЕЛЯ след маркиране и изготвяне на необходимата документация и се заплащат от Възложителя по договорената с настоящия договор цена.

2.7. Гаранцията за изпълнение е в размер на **5%** от общата цена за обекта и се внася по следната банкова сметка на ТП ДГС „Селище” IBAN BG22IABG74911002140001, при ИНТЕРНЕШЪНЪЛ АСЕТ БАНК, офис Сърница, BIC код: IABGBGSG,

2.8. Гаранцията за изпълнение се освобождава при изпълнение на договорните задължения в срок 10 работни дни след съставяне на констативни протоколи за освидетелстване на всички сечища в обекта, като при неспазване на посочения срок Възложителят дължи лихва в размер на законната лихва за всеки ден просрочие.

**III.СОБСТВЕНОСТ ВЪРХУ ДЪРВЕСИНАТА**

3.1. Отсечената и извозена дървесина е собственост на ВЪЗЛОЖИТЕЛЯ.

**IV.ПРАВА И ЗАДЪЛЖЕНИЯ НА ВЪЗЛОЖИТЕЛЯ:**

**4.1.ВЪЗЛОЖИТЕЛЯТ има право:**

1. Осъществява текущ контрол по изпълнението на договора, без да възпрепятства ИЗПЪЛНИТЕЛЯ за спазването на технологичните изисквания и правомерното извършване на дейностите, като дава задължителни указания в писмена форма и препоръки на изпълнителя при констатирани пропуски по изпълнение на възложената работа.
2. Издава разпореждания за временно спиране или цялостно прекратяване на дейностите, свързани с изпълнение на възложената работа, в следните случаи:
   1. Нарушения на Закона за горите (ЗГ) или свързаните с него подзаконови нормативни актове;
   2. Неспазване изискванията на действащите стандарти за качество на дървесината съгласно Спецификация за размерите и качеството на асортименти дървесина, които се добиват на територията на ЮЦДП гр. Смолян;
   3. Неспазване на изискванията на Закона за здравословни и безопасни условия на труд (ЗЗБУТ);
   4. Неспазване на противопожарните и други изисквания;
   5. Затруднена реализация на добитата дървесина;
   6. Форсмажорни обстоятелства по смисъла на § 1, т. 23 от допълнителните разпоредби на Наредбата за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти (изм.ДВ, бр. 26 от 29.03.2019 г.), наричана по - нататък „Наредбата“.
3. Спре временно извоза на дървесина от насажденията до временните складове при преовлажнени почви и условия, предразполагащи увреждане на горските извозни пътища.
4. Спре временно изпълнението на договора по време на брачния период на определени със Закона за лова и опазване на дивеча (ЗЛОД) видове дивеч в насаждения от обекта.
5. Заявява писмено на ИЗПЪЛНИТЕЛЯ добиването на асортименти с различни размери (дължини/ дебелини) от утвърдената Спецификация за размерите и качеството на асортименти дървесина, които се добиват и продават на територията на ЮЦДП гр. Смолян.
6. Инициира с писмена покана приемането на извършената от ИЗПЪЛНИТЕЛЯ работа при налични количества дървесина на временен склад**.**
7. Поиска от ИЗПЪЛНИТЕЛЯ за негова сметка да осъществи изпълнението на определените в договора технологични и качествени показатели при констатирани отклонения.
8. Предложи на ИЗПЪЛНИТЕЛЯ допълнително споразумение за извършване на добива на допълнително инвентаризирани количества дървесина в насажденията, предмет на договора, при наличие на обективни причини, удостоверени от компетентни органи, налагащи промяна във вида или интензивността на сечта. В този случай се запазват договорените единични цени по асортименти дървесина за съответното насаждение.
9. Промени обекта на договора като изключи насаждения, в които сечта не е започнала, при отказ от страна на ИЗПЪЛНИТЕЛЯ да извърши добива на дървесина в тях в случаите на т. 8, като заплати на ИЗПЪЛНИТЕЛЯ само действително извършената дейност.
10. Спре временно добива от насажденията до сключване на договор за покупко- продажба на дървесината.

**4.2 ВЪЗЛОЖИТЕЛЯТ е длъжен да:**

1. Предаде на ИЗПЪЛНИТЕЛЯ или оправомощено от него лице и в присъствието на регистрирания по чл. 235 от ЗГ му лесовъд маркирани за сеч и с положени на терена граници (съгласно Наредба № 8 от 2011 г. за сечите в горите (ДВ, бр. 64 от 2011 г.) насажденията, предмет на договора, от които ще се добива дървесината. Предаването на насажденията се извършва с подписването на двустранен предавателно-приемателен протокол в срок до 10 дни преди началото на изпълнението на дейностите в съответствие с определения график по т. 5.2.4. и не по-малко от 3 (три) работни дни преди започване на сечта. При изразено желание от страна на ИЗПЪЛНИТЕЛЯ, ВЪЗЛОЖИТЕЛЯT е длъжен да предаде всички насаждения, включени в обекта, в 10-дневен срок от постъпване на искането.

2. Предаде позволителните за сеч и утвърдените технологични планове за добив на дървесина за всички насаждения, включени в обекта, едновременно с подписване на предавателно – приемателните протоколи по т. 4.2.1.

3. Осигури на ИЗПЪЛНИТЕЛЯ достъп до насажденията и временните складове, включени в обекта, чрез проходимост на горските пътища в държавните горски територии за превозни средства с висока проходимост и за декларираната при проведената процедура техника.

4. Следи за правилното провеждане на сечта и извоза на дървесината, съгласно утвърдения технологичен план, правилното й разкройване по асортименти, съгласно Спецификацията, като и за недопускане на повреди по стоящия дървостой, уплътняване на влажни и меки почви, повреди и ерозия на извозните пътища и просеки.

5. Дава задължителни указания и препоръки на ИЗПЪЛНИТЕЛЯ в писмена форма при констатирани пропуски по изпълнение на възложената работа.

6. Осигури свой представител за приемане на действително добитото и извозено на временен склад количество дървесина в 3 (три)-дневен срок след отправена от ИЗПЪЛНИТЕЛЯ писмена покана или не по-малко от веднъж месечно при добита дървесина на временен склад, за което се подписва двустранен предавателно-приемателен протокол.

7. Заплати на ИЗПЪЛНИТЕЛЯ извършената работа в срок не по-късно от 10 (десет) работни дни от датата на представяне на издадена от него фактура, в размер и по начин, уговорени в договора.

8. Разглежда и утвърждава, при установена необходимост, предложени от ИЗПЪЛНИТЕЛЯ изменения в технологичните планове за добив на дървесина от насажденията, включени в обекта.

9. Уведоми ИЗПЪЛНИТЕЛЯ писмено в 3-дневен срок от настъпване на форсмажорни обстоятелства по смисъла на § 1, т. 23 от допълнителните разпоредби на Наредбата, както и при уважени реституционни претенции, водещи до невъзможност за работа в насажденията, предмет на договора, и да приложи доказателства за това. В тези случаи страните подписват допълнително споразумение, с което уреждат настъпилите промени.

10. Освидетелства сечището в определения срок, като отбелязва и констатираните пропуски и нарушения при изпълнение на горскостопански дейности в обекта.

11. Удължи срока на договора, в случай, че е наложил временно спиране на дейността на основание т. 4.1.2.5, 4.1.2.6, 4.1.3., 4.1.4., 4.1.10, с времето, за което е наложено преустановяване на дейността.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ:**

**5.1. ИЗПЪЛНИТЕЛЯТ има право:**

1. Да изисква приемането на възложената работа в договорените срокове.
2. Получи договореното възнаграждение в размера и в сроковете, уговорени в договора.
3. Получи необходимото съдействие за изпълнение на работата (предаване на насажденията, включени в обекта, получаване на позволителните за сеч, подписване на приемателно-предавателни протоколи и технологични планове).
4. Поиска от ВЪЗЛОЖИТЕЛЯ сечта в насажденията, предмет на договора, да бъде временно спряна, в случай, че техническото изпълнение при маркирането на дърветата за сеч не съответства на изискванията на чл. 50, ал. 2 и 3 от Наредба № 8 от 2011 г. за сечите в горите до отстраняването на несъответствията.
5. Заменя подизпълнителите си, ако предварително е посочил ползването на такива за осъществяване на дейността в обекта и при условие, че новите подизпълнители отговарят на изискванията, определени в процедурата.
6. Заяви писмено промяна на одобрените от ВЪЗЛОЖИТЕЛЯ технологични планове за добив на дървесина от насажденията, включени в обекта.
7. Откаже да добие допълнително заявените от ВЪЗЛОЖИТЕЛЯ асортименти с различни размери (дължини/ дебелини) от утвърдената Спецификация.

**5.2. ИЗПЪЛНИТЕЛЯТ е длъжен да:**

1. Осигури присъствието на служителя си, регистриран за упражняване на частна лесовъдска практика в следните случаи:

5.2.1.1. за подписване от негова страна на предавателно-приемателните протоколи за предаване на насажденията;

5.2.1.2. за получаване на позволителните за сеч и на технологичните планове за добив на дървесина в тях в 10-дневен срок преди началото на изпълнението на дейностите в съответствие с определения график по т. 5.2.4. и минимум 3 (три) работни дни преди започване на сечта;

5.2.1.3. при извършване на проверки от компетентни органи, след уведомяване за предстоящи такива;

5.2.1.4. при освидетелстване на сечищата и съставянето на протоколи за това;

2. Да спазва стриктно утвърдената система за контрол.

3. Да спазва технологичната схема съгласно утвърдения технологичен план за осъществяване на добива и извоза на дървесината.

4. Да предава изпълнението на възложената работа по тримесечия и минимални количества, както следва:

|  |  |  |  |  |  |
| --- | --- | --- | --- | --- | --- |
| **Обект №** | **По тримесечия 2025г .** | | | | |
| **І-во тримесечие** | **ІІ-ро тримесечие** | **ІІІ-то тримесечие** | **ІV-то тримесечие** | **общо** |
| **……..** | ……. | …….. | …….. | ……. | **…………** |

5. Да осигури необходимата организация и техническо оборудване за извършване на възложеното по предмета на договора и **започне изпълнението на същия в 10-дневен срок** от подписване на предавателно-приемателния протокол и позволително за сеч по т.1.4. (1) от настоящия договор.

6. Представи на ВЪЗЛОЖИТЕЛЯ при сключване на договора писмена информация за всички лица, които ще извършват дейностите по договора, както и за настъпилите промени в хода на изпълнение на дейността.

7. Извърши качествено възложените дърводобивни дейности и да почисти сечищата по указания в позволителните за сеч начини и в определените в тях срокове.

8. Присъства лично или да осигури свой упълномощен представител за приемане на добитата на временен склад дървесина, за което се изготвя и подписва двустранен предавателно-приемателен протокол за приемане на извършената работа.

9. Отсича само определените за сеч дървета по цялата площ от насажденията в обекта и извърши възложените дейности, съгласно одобрения технологичен план за добив на дървесина за конкретното насаждение, като не оставя неотсечени маркирани дървета.

10. Направи за своя сметка предвидените в технологичния план извозни пътища.

11. Поддържа за своя сметка извозните пътища в насажденията от обекта, след съгласуване на мероприятията с ВЪЗЛОЖИТЕЛЯ, както и да съхранява горските пътища в съответствие с разпоредбите на Наредба № 4 от 2013 г. за защита на горските територии срещу ерозия и порои и строеж на укрепителни съоръжения (ДВ, бр. 21 от 2013 г.) и други нормативни актове, като за целта спазва и следните изисквания:

5.2.11.1. на технологичните планове и указанията на служителите на ДГС по изпълнение на добива и извоза на повалената дървесина за недопускане на уплътняване на влажни и меки почви, повреда и ерозия на извозните просеки и пътища;

5.2.11.2. при продължително влошени атмосферни условия – завишена влажност, да преустановява изпълнението на горскостопанската дейност, включително след предписания на служители на ДГС, както и при други предпоставки, които допринасят за допускане на повреди от ерозия и уплътняване на почвите;

5.2.11.3. да изгражда за своя сметка подходи, необходими за усвояване на дървесната в насажденията, съгласно технологичния план, като съхранява и опазва създадените горски пътища до обекта, където се извършва сечта и извоза;

5.2.11.4. да съхранява и опазва хидротехническите съоръжения и всички подземни и надземни съоръжения, намиращи се в и в близост до насажденията, включени в обекта.

12. Разкройва най-рационално добитата дървесина, с оглед получаване на максимален обем ценни асортименти по действащите стандарти за качество на дървесината по Спецификацията.

13. Добива допълнително заявените от ВЪЗЛОЖИТЕЛЯ асортименти с различни размери (дължини/ дебелини) от утвърдената Спецификация, при постигнато споразумение.

14. Не допуска нараняване на стоящия дървостой по време на извършване на дейността по добив и извоз на дървесината.

15. Спазва изискванията на всички нормативни актове свързани със ЗБУТ : КТ, ЗЗБУТ, Наредба № 5 от 11.05.1999 г. за реда, начина и периодичността на извършване на оценка на риска, Наредба № РД-07-2 от 16.12.2009 г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд, Наредба № 7 от 23.09.1999 г. за минималните изисквания за здравословни и безопасни условия на труд на работните места и при използване на работното оборудване, както и да осъществява стриктен контрол относно тяхното спазване от неговите работници. Купувачът носи пълна отговорност при неспазване на тези изисквания и други относими нормативни актове, както и при злополука с наети от него лица.

16. Не възпрепятства контрола по изпълнение на договора и предоставя на ВЪЗЛОЖИТЕЛЯ информация, необходима за осъществяването му.

17. Не предоставя на трети лица извършването на добива на дървесината, включена в насажденията, предмет на договора, с изключение на посочените от него подизпълнители.

18. При обективна невъзможност за предаване на договореното по т. 5.2.4. количество дървесина, поради форсмажорни обстоятелства по смисъла на § 1, т. 23 от допълнителните разпоредби на Наредбата, водещи до невъзможност за работа в насажденията, ИЗПЪЛНИТЕЛЯТ е длъжен да уведоми ВЪЗЛОЖИТЕЛЯ писмено в 3 (три)-дневен срок от настъпване на събитието и да приложи доказателства за това. Обстоятелствата се отразяват на място с двустранен протокол. В тези случаи страните подписват допълнително споразумение, с което уреждат настъпилите промени.

19. Постави информационни табели по образец в насажденията, в които се извършва добив на дървесина, на основание чл. 52, ал. 5 от Наредбата и табели съгласно чл. 136, ал.2 от ПЗВУТГ с надпис „Внимание, извършва се сеч!“.

20. Спазва стриктно и други изисквания на Закона за горите и свързаните с него други актове, регламентиращи опазването, стопанисването и ползването на горите, както и на действащите актове за противопожарна безопасност в горите.

21. Да не наема на работа лица на възраст под 15 години.

22. Да не наема на работа лица на възраст под 18 години за горскостопански мероприятия, ако има опасност това да застраши здравето и безопасността им.

23. Да осигури на посочените работници предпазно оборудване (работно облекло), което да включва каски с антифони и предпазител за очите, светлоотразителни якета/жилетки, обувки с обезопасени бомбета, специализирани предпазни панталони и средства за първа помощ /полева аптечка на работния обект/ за работниците, които работят на терена като оператори на верижни моторни триони. За останалите работници в обекта да са осигурени необорудвана каска и светлоотразителна жилетка.

24. Да не допуска работници, които не са оборудвани със защитно облекло и лични предпазни средства съгласно минималните изисквания за работа в сечището. Изпълнителят е длъжен да осигури постоянно ползване на личните предпазни средства и носене на работното облекло

25. За работниците и членовете на техните семейства, които нощуват в гората да се осигуряват подходящи места за спане, чиста вода и тоалетни. Когато се налага работници на изпълнителя да нощуват в гората за периода на извършване на горскостопанските дейности, то изпълнителят осигурява достатъчно питейна вода и изгражда сухи тоалетни на местата за бивакуване, след съгласуване с ДГС.

26. да опазва околната среда /прилежащите територии и извън обекта/ по време на изпълнение на договора, като всички недървесни /битови/ отпадъци да се изнасят след работа и да се извозват до контейнерите за смет в населените места или на регламентираните сметища.

27. да използва за изпълнение на поръчката техника в добро техническо състояние - без изтичане на масло и гориво, която да е оборудвана със средства за абсорбираме на горивосмазочни материали и други химически продукти, с годни пожарогасители и заредени аптечки за първа помощ. Във верижните моторни триони и хидравликата на горскостопанските машини да се използва биологично разградимо масло /като такъв смазочен материал могат да се използват олио или подобни естествени растителни/животински масла/. Тракторите за горскостопанските дейности да са оборудвани с предпазни метални конструкции.

28. Местата за зареждане на моторните верижни триони трябва да разполагат със средства за абсорбиране на горивосмазочни материали и срещу изливане на резервоари.

29. При наличие на буферна зона за опазване на постоянно водно течение, същото стриктно да се опазва като не се оставя вършина вътре и не се извършва сеч на дървета в нея.

30. Да уведоми писмено Възложителя при промяна на лицензирания си лесовъд в срок 7 /седем/ работни дни от промяната, като представи копие от удостоверението за регистрация в публичния регистър на ИАГ и копие от трудовия договор на новонаетото лице;

31. Да почиства сечището, както и да не допуска замърсяване и изхвърляне на отпадъци в горките територии в резултат на дейностите, предмет на договора;

32. При извършване добива на дървесината да опазва дърветата от повреди (наранявания);

33. Да премахва отпадъците от добива на дървесина – клони, кори, трици и отпадъчна дървесина, оставени в заливните зони на реките, в сервитутната ивица на пътното платно, в пътните канавки, в непосредствена близост до пътни канавки и водостоци.

**VI.СЪОБЩЕНИЯ**

6.1.Всички съобщения и уведомления, включително и за прекратяване на договора, ще се извършват в писмена форма.

6.2. Писмената форма се смята за спазена и когато тя е отправена по електронна поща, препоръчана поща или на ръка в деловодството на ДГС или друго техническо средство, което изключва възможността за неточно възпроизвеждане на изявлението.

6.3. Адресите за кореспонденция на страните са:

1. ЗА ВЪЗЛОЖИТЕЛЯ: м. Селище, общ. Сърница, ПК 4633, dgsselishte@ucdp-smolian.com;
2. ЗА ИЗПЪЛНИТЕЛЯ: **……………………………………………………………………………**

Електронна поща(e-mail):…………………………………………………………………………..

6.4. При промяна на седалището или посочения адрес за кореспонденция ( в т.ч. и телефонен номер или електронна поща) на някоя от страните по договора същата е длъжна в 7-дневен срок от промяната да информира писмено ответната страна в противен случай всички съобщения, уведомления и книжа се считат за редовно връчени.

**VII.ПРЕКРАТЯВАНЕ НА ДОГОВОРА**

7.1. Договорът се прекратява:

7.1.1. Незабавно и едностранно от страна на ВЪЗЛОЖИТЕЛЯ, след констатирано нарушение на ЗГ и Наредбата по чл.95, ал.1 от ЗГ или констатирано неизпълнение на технологичния план, не вземане в срок на позволителното за сеч;

7.1.2. С изтичане срока на договора;

7.1.3. По взаимно съгласие между страните, изразено в писмена форма;

7.1.4. С едностранно писмено уведомление от ВЪЗЛОЖИТЕЛЯ, без да дължи обезщетение за пропуснати ползи, когато по време на действието на договора се установи, че:

7.1.4.1. ИЗПЪЛНИТЕЛЯТ или подизпълнителите му вече не отговарят на някое от изискванията на ВЪЗЛОЖИТЕЛЯ в резултат на настъпила промяна в обстоятелствата;

7.1.4.2. ИЗПЪЛНИТЕЛЯТ е подписал декларация с невярно съдържание при провеждането на конкурса за възлагане на дейността;

7.1.4.3. ИЗПЪЛНИТЕЛЯТ е допуснал неотстраними отклонения от определените с договора срокове, технологични и качествени показатели за извършване на съответната дейност, включително такива, допуснати от подизпълнителите;

7.1.4.4. Дейността се извършва от подизпълнители, които не отговарят на изискванията на чл. 18 от Наредбата;

7.1.4.5. В случаите по т. 4.1.2.1. до 4.1.2.4.;

7.1.4.6. При отказ от страна на ИЗПЪЛНИТЕЛЯ да извърши добива на дървесина, в случаите на т. 4.1.9. от договора, след като сечта в насажденията е започнала, като заплати на ИЗПЪЛНИТЕЛЯ само действително извършената дейност.

7.2. С едностранно писмено уведомление от всяка една от страните, те могат да прекратят договора поради обективни причини – форсмажорн иобстоятелства по смисъла на § 1, т. 23 от допълнителните разпоредби на Наредбата, както и реституционни претенции, възникнали след сключването му, в резултат на които неговото изпълнение е обективно невъзможно. В този случай ВЪЗЛОЖИТЕЛЯТ заплаща на ИЗПЪЛНИТЕЛЯ реалнодобитите количества дървесина, катовнесената от ИЗПЪЛНИТЕЛЯ гаранция за изпълнение на договора се освобождава, а страните не си дължат неустойки и престации за пропуснати ползи.

7.3. ВЪЗЛОЖИТЕЛЯТ **може** да прекрати договора с едностранно писмено уведомление, без да дължи обезщетение за пропуснати ползи, в следните случаи:

7.3.1. За виновно неизпълнение на графика за добив по т. 5.2.4.;

7.3.2. ИЗПЪЛНИТЕЛЯТ е допуснал отстраними отклонения от определените с договора технологични и качествени показатели за извършване на съответната дейност, включително такива, допуснати от подизпълнителите, които не желае да отстрани за своя сметка.

7.3.3. Ако в срок от 30 календарни дни от датата на подписване на договора за добив от обекта, не бъде сключен договор за покупко-продажба, поради опасност от похабяване на добитата дървесина.

7.3.4. ИЗПЪЛНИТЕЛЯТ не изпълни което и да е задължение по настоящия договор;

7.3.5. В други случаи, предвидени в Наредба за условията и реда за възлагане изпълнението на дейности в горските територии – държавна и общинска собственост и за ползването на дървесина и недървесни горски продукти, Закона за горите и подзаконовите нормативни актове.

7.4. ИЗПЪЛНИТЕЛЯТ може да прекрати договора с едностранно писмено уведомление, в случай, че ВЪЗЛОЖИТЕЛЯТ виновно не изпълни задължението си:

7.4.1. по т. 4.2.1. и 4.2.2.;

7.4.2. по т. 4.2.3. - в срок по-дълъг от 30 дни от датата на издаване на първото позволително за сеч за насаждение в обекта. В този случай страните не си дължат взаимни престации, а внесената от ИЗПЪЛНИТЕЛЯ гаранция за изпълнение на договора, се възстановява в срок от 5 работни дни.

7.5. ВЪЗЛОЖИТЕЛЯТ прекратява договора едностранно с писмено уведомление без да дължи обезщетение за пропуснати ползи и неустойки за вреди, като гаранцията не се връща при неизпълнение на изискванията в следните случаи:

7.5.1. по т.7.1.4.1., т.7.1.4.2. и т.7.1.4.3.;

7.5.2. по т. 5.2.3., т.5.2.4., т. 5.2.7. и т. 5.2.8.;

7.5.3. в случай, че ИЗПЪЛНИТЕЛЯТ не се яви да получи позволително за сеч в срока, указан в т.1.3. от настоящия договор за което и да е насаждение, включено в обекта.

7.5.4. в случай, че ИЗПЪЛНИТЕЛЯТ не започне изпълнението на дейностите по предмета на договора в 10-дневен срок от подписването на предавателно-приемателния протокол и позволителното за сеч.

**VIII.САНКЦИИ И НЕУСТОЙКИ**

8.1. Страните по договора не носят отговорност и не дължат неустойки за пълно или частично неизпълнение на задълженията си по него, ако то се дължи на форсмажорни обстоятелства по смисъла на § 1, т. 23 от Допълнителните разпоредби на Наредбата, уважени реституционни претенции и непреодолима сила и други обстоятелства, възникнали след сключването му, в резултат на които неговото изпълнение е обективно невъзможно.

8.2. **ВЪЗЛОЖИТЕЛЯТ дължи на ИЗПЪЛНИТЕЛЯ** неустойка за виновно неизпълнение на някое от задълженията си по договора, в следните случаи:

8.2.1. по т. 4.2.1. до 4.2.3. – неустойка в размер, равен на гаранцията за изпълнение на договора, преизчислена за съответното насаждение, за което ВЪЗЛОЖИТЕЛЯ не е изпълнил задължението си;

8.2.2. по т. 4.2.6. – неустойка в размер на 10 на сто от стойността на услугата за добива на неприетата отсечена и извозена на временен склад дървесина;

8.2.3. За неспазване на определения срок по т. 4.2.7. – неустойка в размер на законната лихва върху дължимата сума за срока на просрочието.

8.3. **ИЗПЪЛНИТЕЛЯТ дължи на ВЪЗЛОЖИТЕЛЯ** неустойка за виновно неизпълнение на задълженията си по договора, в следните случаи:

8.3.1. по т.5.2.1. – неустойка в размер, равен на внесената от него гаранция за изпълнение на договора, преизчислена за съответното насаждение, за което ИЗПЪЛНИТЕЛЯ не е изпълнил задължението;

8.3.2. по т. 5.2.11. – неустойка в размер на стойността за възстановяване на нанесените повреди, освен в случаите, когато ги отстрани за собствена сметка в срока на действие на договора;

8.3.3. по т. 5.2.12. – неустойка в размер, равен на 30 на сто от стойността на услугата за добива на тази дървесина;

8.3.4. по т.5.2.4. – неустойка в размер, равен на 20 на сто от стойността на услугата за добива на неотсечената и неизвозена на временен склад дървесина спрямо графика за съответното тримесечие, изчислена на база на цената на обезличен кубичен метър по договора.

**8.4. ВЪЗЛОЖИТЕЛЯТ задържа внесената от ИЗПЪЛНИТЕЛЯ гаранция за изпълнение, в случай, че** е установено наличие на маркирана, но неотсечена дървесина, която е можело да бъде усвоена с предвидената по технологичен план технология и/или не е почистено съответното сечище, съгласно сроковете и начините, посочени в позволителното за сеч и в технологичния план.

8.5. За неизпълнение на други задължения по договора, ВЪЗЛОЖИТЕЛЯТ може да задържи внесената от ИЗПЪЛНИТЕЛЯ гаранция за изпълнение като неустойка по договора. ИЗПЪЛНИТЕЛЯТ не се освобождава от отговорността за възстановяване на ВЪЗЛОЖИТЕЛЯ на реално претърпените от него вреди, в случай, че размерът на неустойката не покрива същите, когато по–високият размер на вредите бъде установен по съдебен ред.

8.6. ВЪЗЛОЖИТЕЛЯТ не дължи обезщетение за нанесени от ИЗПЪЛНИТЕЛЯ на трети лица щети в резултат на изпълнението на предмета на договора. Нанесените щети са за сметка на ИЗПЪЛНИТЕЛЯ.

8.7. При констатирани нередности и отклонения от изискуемото качество и недобросъвестно изпълнение на работата при осъществяване на добива на дървесина от ИЗПЪЛНИТЕЛЯ, констатирани с протокол от страна на ВЪЗЛОЖИТЕЛЯ и същите не са отстранени в срока, посочен в констативния протокол, ИЗПЪЛНИТЕЛЯ ще бъде санкциониран, както следва:

1. За оставени неотсечени маркирани дървета – **10лв./1бр. дърво**

2. За разхвърлена и несъбрана вършина – **10лв./1 дка.**

3. За унищожен подраст над допустимото – **5лв./1 м2**

4. За неправилно разкройване – **10лв./1 пр.и пл.мЗ**

5. При липса на поставени лонгони на рампите – **10лв./на рампа**

6. За неопръстенени иглолистни материали – **1лв./1пл.мЗ**

7. За неотбелязана с гелер кубатура на добитите материали **-0,50 лв./бр.**

8. За повредени дървета при извоза – **10лв./1бр. дърво**

8.8. Описаните в т.8.7. санкции, ще бъдат задържани от сумата, която ВЪЗЛОЖИТЕЛЯТ дължи на ИЗПЪЛНИТЕЛЯ за приетата от него на временен склад дървесина.

8.9. При причиняване на вреди, чийто размер надвишава този на предвидената в договора гаранция за изпълнение, страните следва по взаимно съгласие да посочат вещо лице от списъка на съответния окръжен съд, което да направи експертна оценка и определи размера на нанесените вреди.

8.10. При липса на съгласие между страните относно размера на вредата, определена от вещото лице по реда на предходната точка спорът се отнася за решаване пред компетентния съд само относно частта, надвишаваща размера на гаранцията за изпълнение съгласно договора.

8.11. При установено неспазване на задължението за носене на работно облекло на работещите в обекта, предвидено в т.5.2.24. от настоящия договор ИЗПЪЛНИТЕЛЯТ заплаща неустойка в размер на **50,00 лв. (петдесет лева)** за едно лице.

8.12. **Неустойките по договора се заплащат в срок до един месец от датата на възникването им.**

8.13. При неизпълнение на задълженията по договора от страна на ИЗПЪЛНИТЕЛЯ не се допуска частично възстановяване на внесената от него гаранция за изпълнение.

8.14. Гаранцията за изпълнение може да бъде задържана от ВЪЗЛОЖИТЕЛЯ във всички случаи на установено виновно неизпълнение на договора от страна на ИЗПЪЛНИТЕЛЯ.

**IХ.ДОПЪЛНИТЕЛНИ РАЗПОРЕДБИ**

9.1. Настоящият договор влиза в сила от датата на подписването му от страните.

9.2. Страните по настоящия договор ще решават възникналите спорове относно изпълнението му в дух на добра воля, чрез преговори и взаимно съгласие между страните, а когато такова липсва съгласно законодателството на Република България.

9.3. Изменения и допълнения в настоящия договор могат да се правят само с допълнително писмено споразумение/анекс/, подписано от двете страни.

9.4. Предложението/офертата/ на изпълнителя е неразделна част от договора.

9.5. За неуредените в договора случаи се прилагат разпоредбите на българското законодателство.

9.6. Неразделна част от договора е Спецификация за размерите и качеството на асортименти дървесина, които се добиват и продават на територията на ЮЦДП, гр. Смолян, утвърдена със Заповед №З-01-639/11.10.2024г. на Директора на ЮЦДП, гр. Смолян.

9.7. По смисъла на настоящия договор „форсмажорни обстоятелства” са обстоятелства, които са възникнали след сключването на договора и не са резултат от действие или бездействие на страните, които не са могли да бъдат предвидени при полагане на дължимата грижа и правят невъзможно изпълнението при договорените условия.

Настоящият договор се изготви в три еднообразни екземпляра - един за Изпълнителя и два за Възложителя.

**ЗА ВЪЗЛОЖИТЕЛЯ:**

**ЗА ИЗПЪЛНИТЕЛЯ:**

1.…………………………

/инж. Любомир Малинов/ /.............................................../

ИД ДИРЕКТОР ТП ДГС „СЕЛИЩЕ” УПРАВИТЕЛ: .....................................................

2.………………………………

/Мехмед Карамолла./

ГЛ.СЧЕТОВОДИТЕЛ